stanford-oval/wikipedia huggingface dataset:
יום שישי
חשיבות דתית > בנצרות

עבור הנוצרים, על-פי הברית החדשה, זהו היום שבו נצלב ישו. אצל הנוצרים הקתולים מקובל לציין את היום במנהג אֵבֶל כלשהו. רוב הקתולים, לפיכך, נמנעים מאכילת בשר ביום שישי. בנוסף, יום שישי הטוב, הוא מועד נוצרי מכונן, בו מנציחים נוצריים ברחבי העולם את מותו של ישו על הצלב.
חשיבות דתית > באסלאם

עבור המוסלמים זהו היום המקודש בשבוע (על-פי הקוראן, סורה 62, פסוק 9), יום שבו מתנהלת תפילה המונית במסגדים הכוללת דרשה. לפיכך הוא מכונה בערבית "יום אל-ג'ומעה", כלומר "יום ההתכנסות" או "יום הקהל" (בערבית: يوم الجمعة).
המאמינים, כאשר יקרא לתפילה ב"יום הקהל" ואצתם אל זכר אלוהים, וזנחתם את המשא ומתן, זה טוב לכם אם יודעים אתם
המסורת המוסלמית אומרת בפירוש שאין זה יום מנוחה (מרובה איסורים), ואחרי כינוס התפילה מותר למוסלמים להמשיך בעסקיהם.
ברוב מדינות האסלאם זהו היום האחרון בשבוע.
כיום מנוחה בישראל

במקומות עבודה רבים בישראל, הפועלים חמישה ימים בשבוע, יום שישי הוא יום מנוחה (בנוסף לשבת). במקומות עבודה הפועלים שישה ימים בשבוע, יום שישי הוא יום עבודה מקוצר. ביישובים מוסלמיים בישראל זהו יום מנוחה. המגמה לקבוע את יום שישי כיום מנוחה נוסף על שבת, החלה בישראל בשנות השבעים, ובשנות התשעים הוסדרה בצו הרחבה בדבר הנהגת שבוע עבודה מקוצר במגזר העסקי והפכה לנחלת מרבית מקומות העבודה במשק.
מאפיינים נוספים של יום שישי בישראל, הנובעים מהיותו ערב שבת:
בחנויות המזון נמכרות חלות לשבת. בחנויות אלו בדרך כלל ישנו עומס רב של לקוחות טרם כניסת השבת. מסעדות רבות, ובפרט מסעדות פועלים, מציעות ביום זה אוכל מוכן לבית במקום הפעילות הרגילה שלהן.
אנשים רבים מקדישים את יום זה לסידורים, ניקיון הבית, הכנת האוכל לסוף השבוע ולזמן משפחה וחברים.
העיתונים היומיים העיקריים, "ידיעות אחרונות", "מעריב", "הארץ" ו"ישראל היום", יוצאים בגיליונות גדולים מאוד יחסית לגיליונות של יתר ימי השבוע, שכוללים גם מוספים ומגזינים, כולל מוסף שעשועונים ותשבצים. העיתונים הכלכליים "גלובס" ו"כלכליסט" אינם יוצאים לאור ביום זה. גם ערוצי הטלוויזיה משדרים תכנים אחרים ביום זה, כגון מהדורות חדשות מורחבות עם כתבות מגזין, ותוכניות בידור או מוזיקה.
גם בתרבות הישראלית, יום שישי קיבל התייחסות שונה, למשל, בשיר "מתנות קטנות" בו תיאר הזמר-היוצר רמי קליינשטיין תיאר את הווי יום שישי ובשיר "יום שישי" של הלהקות הדג נחש ובנזין.
יום שישי בשפות השונות

מקובל לקשר את יום שישי לאלה ונוס ולכוכב הלכת נוגה (ונוס), מכאן שמו בחלק מלשונות אירופה. בשפות הלטיניות הוא נובע מהשם הלטיני "דיאס ונריס" (Dies Veneris, יומה של ונוס). בצרפתית הוא נקרא vendredi, באיטלקית venerdì ובספרדית viernes. שיוכה של ונוס ליום שישי הפך אותו בספרות ליום "רומנטי". כשמבקש צ'וסר, גדול משוררי אנגליה במאה ה-14, לתאר את אהבתו של גיבורו ארקיטה בוחר אף הוא ביום השישי כיום שבו מגיעה סערת הנפש של האוהב לשיאה:
ארקיטה ששבע מלטייל

וכבר זימר רונדל בעליצות

שקע פתאום בהרהורי עצבות

כדרך אוהבים מתרוצצים

בין ראש אמיר ותחתיות קוצים

מעלה מטה כדלי בתוך באר

כשם שיום שישי יש שזוהר

באור חמה ויש רטוב מגשם

כך ונוס הקפריזית משבשת

לב עבדיה. הפכפכת היא

ממש כמו יומה הוא יום שישי

הרי יום ו"ו לא כהרי יום יום...
בלשונות הגרמאניות שמו של יום שישי נגזר משמה של האלה הנורדית פריה, אלת האהבה והנישואין. בגרמנית נקרא יום שישי Freitag, בשוודית ובדנית - fredag, ובהולנדית - vrijdag.
באנגלית השם Friday נובע מהצורה האנגלית העתיקה frigedæg, יומה של פריגה.
בפורטוגזית Sexta-feira פירושו "יום-החג השישי" (כי הימים בפורטוגזית נקראים על שם ימי שבוע הפסחא), וזהו פירוש השם גם בחלק מלשונות המזרח הקרוב, כמו העברית.
ביוונית נקרא היום Παρασκευή (פָּארָסְקֶוִוי, שפירושו "הכנה"; שם זה משמש גם בגאורגית - პარასკევი).
בערבית יום שישי הוא חריג. השם יום אלג'ומעה (يوم الجمعة) אין פירושו "יום שישי" כבשאר ימי השבוע (למעט השבת) אלא יום ההתאספות (לתפילה).
ברוסית השם הוא Пятница (פיאטניצה) - "חמישי".
בהינדית ובסנסקריט השם הוא שוקראוור, על שם שוקרא, שמו ההודי של הכוכב ונוס.
הקווייקרים נמנעים מלקרוא ליום שישי בשמו הפגאני ומכנים אותו "יום שישי" (Sixth Day).
יום שישי בתרבות

בתרבויות שונות, בעיקר המערבית. מיוחס ליום שישי משמעיות שונות. למשל, האמונה טפלה הגורסת כי יום שישי ב-13 לחודש, מביא מזל רע, אמונה הידועה בשם יום שישי ה-13. מנהג מערבי נוסף המתקשר ליום שישי, התפתח בארצות הברית וידוע בתור יום שישי השחור, המסמל בארצות הברית את ראשית עונת חג המולד.
הכרזת העצמאות של מדינת ישראל הוקדמה לצהרי יום שישי שבשבת, מספר שעות קודם לפקיעתו הרשמית של המנדט (15 במאי בשעה 00:00) בשל כניסת השבת.
ראו גם

יום שישי העקוב מדם
יום שישי הטוב
יום שישי ה-13
יום שישי השחור
הערות שוליים

↑  על אף שהשבת נכנסת בשקיעת החמה, אך מדין תוספת שבת יש מצווה להקדים את כניסת שבת.
↑  ספר ויקרא, פרק כ"ג, פסוק ל"ב.
↑  שמריהו טלמון, לוח השנה של בני עדת היחד (עמוד 107), קדמוניות, כרך ל', חוברת 2 (ה'תשנ"ח - 1997).
↑  יעקב שמעוני, ערבי ארץ ישראל, תל אביב: עם עובד, תש"ז, עמ' 29.
↑  צו הרחבה בדבר הנהגת שבוע עבודה מקוצר במגזר העסקי, באתר של משרד הכלכלה
| --- | --- |
בקרת זהויות :  GND: 4275829-4 
"זכור את יום השבת לקדשו" תזכורת להפסקת העבודה בערב שבת, חיפה, 1920
מוקד טלפוני העובד באופן מקוצר בשישי
האלה פריה והשרשרת שלה.
רעידת האדמה בים האגאי (2020)

| --- | --- |

 תאריך התרחשות:  30 באוקטובר 2020 
 עוצמה:  7.0 בסולם מגניטודה לפי מומנט
 הרוגים:  119
 פצועים:  1,053
 חסרי קורת גג:  15,000
 קואורדינטות:  37°53′49″N 26°47′42″E﻿ / ﻿37.897°N 26.795°E﻿ / 37.897; 26.795
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןרעידת האדמה בים האגאי(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןרעידת האדמה בים האגאי
 
ביום שישי, 30 באוקטובר 2020, התרחשה בים האגאי רעידת אדמה בעוצמה של Mw ‏7.0, כ-14 ק"מ צפונית-מזרחית לאי סאמוס שביוון.
בטורקיה נהרגו 113 בני אדם, כולל מוות אחד בגלל צונאמי ו-1,036 נוספים נפצעו. ביוון נהרגו שני בני אדם ו-19 נוספים נפצעו קל.
איזמיר שבטורקיה, נפגעה קשות מרעידת האדמה. עשרות מבנים בעיר נפגעו או התמוטטו לחלוטין. כנסיית הבתולה מרי בקרלובאסי, יוון, קרסה חלקית.
רקע גאולוגי

פרק זה לוקה בחסר. אנא תרמו לוויקיפדיה ו.
הערות שוליים

↑  İzmir Seferihisar açıklarında 6,6 büyüklüğünde deprem: 62 can kaybı, 940 yaralı, www.ntv.com.tr (בטורקית)
ערך זה הוא קצרמרבנושא רעידות אדמה ובנושא גאוגרפיה של טורקיה. אתם מוזמנים לתרום לוויקיפדיה ו.
רעידת האדמה באלסקה (1964)

| --- | --- |
הריסות אנקורג'
הריסות אנקורג'
 תאריך התרחשות:  27 במרץ 1964 
 שעה:  17:36
 משך האסון:  240 שניות
 מגניטודה:  9.2 בסולם מגניטודה לפי מומנט
 מוקד:  פרינס ויליאם סאונד 120 ק"מ מזרחית לאנקורג'
 הרוגים:  131
 נזק:  311,000,000 דולר אמריקאי 
 קואורדינטות:  61°3′0″N 147°28′48″W﻿ / ﻿61.05000°N 147.48000°W﻿ / 61.05000; -147.48000
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורמוקד הרעש(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורמוקד הרעש
 
ב-27 במרץ 1964 התרחשה רעידת אדמה באלסקה, שהייתה רעידת האדמה השנייה בעוצמתה שנמדדה בהיסטוריה, והחזקה ביותר ביבשת אמריקה הצפונית. היא התרחשה בדרום אלסקה בשעה 17:36 (זמן מקומי) ביום שישי הטוב, נמשכה 4 דקות ו-38 שניות והגיעה לעוצמה של 9.2 בסולם מגניטודה לפי מומנט. מוקד הרעש היה כ-123 ק"מ מזרחית לעיר אנקורג' ובעומק של 25 ק"מ.
רובם של 131 הרוגי רעידת האדמה נספו כתוצאה מגלי צונאמי באזור מפרץ הנסיך ויליאם. גל הצונאמי, בגובה 67 מטר, החריב כליל את העיר הקטנה ואלדז. 30 מתושביה ששהו בקרבת הנמל, רובם ילדים שהמתינו לספינה, נהרגו. לאחר מכן נבנתה ואלדז מחדש במרחק מה מהעיר המקורית.
באי קודיאק (ראו במפה שמשמאל) התרוממה הקרקע לגובה של 9.1 מטר. מזרחית לאנקורג' ירדו פני הקרקע ב-2.5 מטרים, והים הציף את האזור. במהלך רעידת האדמה נגרמו תזוזות קרקע חזקות מאוד (תזוזות אנכיות עד 11.5 מטרים). באנקורג', העיר הגדולה באלסקה, הורגש הרעש בעוצמה רבה, על אף מאה עשרים ושלושה הקילומטרים שהבדילו בינה לבין מוקדו. בעיר נגרם נזק רב לרכוש, בתים נחרבו, תשעה בני אדם נהרגו, צינורות מים נותקו ותושבים רבים נאלצו להתקיים משלג שהופשר. מגדל הפיקוח בנמל התעופה הבינלאומי קרס. אנקורג' ניצלה מהצונאמי ומאסון גדול בהרבה.
גלי הצונאמי הגיעו עד לקליפורניה, שבה נספו שנים עשר איש בקרסנט סיטי שבצפון המדינה. באורגון נהרגו ארבעה אנשים. הדיה של הרעידה החזקה הגיעו למרחק אלפי קילומטרים, ואפילו בדרום אפריקה נצפו תנודות במעיינות.
מכיוון שמוקד הרעש היה באזור שאינו מיושב, מספר ההרוגים (131) היה קטן באופן יחסי. תרמה לכך גם בניית העץ הנפוצה באלסקה והתרחשות הרעידה ביום שישי הטוב, שהוא בנצרות יום שישי שלפני חג הפסחא, יום שבתון.
הערות שוליים

↑  רעידת האדמה באלסקה, באתר earthquake.usgs.gov (באנגלית).
| --- | --- |
בקרת זהויות :  NLI: 987007559177405171  LCCN: sh2003006459
אינדיאנה ג'ונס וחוגת הגורל

| --- | --- |

כרזת הסרט בעברית
 בימוי:  ג'יימס מנגולד
 הופק בידי:  קתלין קנדי ג'ורג' לוקאס פרנק מרשל סטיבן ספילברג
 תסריט:  ג'ון קסדן דייוויד קפ פיליפ קאופמן
 עריכה:  מייקל מק'קסקר, Andrew Buckland 
 שחקנים ראשיים:  האריסון פורד פיבי וולר-ברידג' ג'ון ריס-דייוויס מאדס מיקלסן שונט רנה וילסון טובי ג'ונס בויד הולברוק תומאס קרצ'מן כריסטיאן פטרסון אנטוניו בנדרס  קארן אלן
 מוזיקה:  ג'ון ויליאמס
 צילום:  פיידון פאפאמייקל
 מדינה:  ארצות הברית 
 חברת הפקה:  לוקאס פילם, סרטי וולט דיסני
 חברה מפיצה:  פורום הונגריה, אולפני וולט דיסני, דיסני+ 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  30 ביוני 2023
 משך הקרנה:  154 דק' 
 שפת הסרט:  אנגלית 
 סוגה:  סרט הרפתקאות, סרט פעולה 
 מקום התרחשות:  ניו יורק, אוקספורד, יוון, צרפת, טנג'יר, סיציליה 
 תקופת התרחשות:  August 1969 
 תקציב:  400-294.7 מיליון דולר
 הכנסות:  383 מיליון דולר (נכון ל-2 באוקטובר 2023)
 הכנסות באתר מוג'ו:   untitledindianajones2019
 סרט קודם:  אינדיאנה ג'ונס וממלכת גולגולת הבדולח
 דף הסרט ב־IMDb
 
אינדיאנה ג'ונס וחוגת הגורל (באנגלית: Indiana Jones and the Dial of Destiny) הוא סרט הרפתקאות אמריקאי משנת 2023 שביים ג'יימס מנגולד, שגם כתב את התסריט יחד עם ג'יז וג'ון-הנרי בטרוורת'. זהו הסרט החמישי והאחרון בזיכיון "אינדיאנה ג'ונס", ומככב בו האריסון פורד שחוזר לגלם את הדמות הראשית לצד פיבי וולר-ברידג', מאדס מיקלסן, תומאס קרצ'מן, בויד הולברוק, שונט רנה וילסון וכריסטיאן פטרסון. עלילת הסרט מתרחשת בשנת 1969 ועוקבת אחרי אינדיאנה ג'ונס ובת הסנדקאות שלו, הלנה, שמנסים למצוא את מנגנון אנטיקיתרה לפני יורגן וולר, מדען נאצי בשירות נאס"א שרוצה להשתמש במנגנון כדי לשנות את תוצאות מלחמת העולם השנייה.
ג'ורג' לוקאס החל לחקור קווי עלילה פוטנציאליים בשנת 2008, אם כי הפרויקט נתקע במשך שנים. הוא העביר את הפרויקט למפיקה קתלין קנדי בשנת 2012, כשהפכה לנשיאת לוקאספילם. ההתקדמות בהפקת הסרט החמישי נותרה רדומה בזמן שהחברה עבדה על סרטים חדשים בסדרת מלחמת הכוכבים. בסופו של דבר דייוויד קפ נשכר לכתוב את הסרט החמישי בשנת 2016, עם תאריך יציאה לקראת 2019, אם כי זה התעכב מספר פעמים בשל צורך בשכתוב התסריטים. ג'ונתן קסדן נשכר להחליף את קפ בשנת 2018, וקפ עבד על התסריט שוב בשנת 2019, אך עזב בסופו של דבר את הפרויקט. סטיבן שפילברג, הבמאי המקורי של ארבעת הסרטים הראשונים, אמור היה לביים את הסרט במקור, אך עזב בשנת 2020 כדי לשמש כמפיק במקום זאת, כשמנגולד תפס את מקומו כבמאי. הצילומים החלו בבריטניה ביוני 2021 והסרט יצא לאקרנים ב-30 ביוני 2023.
שחקנים ודמויות

| שם השחקן | שם הדמות | אודות הדמות |
| --- | --- | --- |
| האריסון פורד | אינדיאנה ג'ונס | ארכאולוג והרפתקן אמריקאי, הנשוי למריון רוונווד. |
| פיבי וולר-ברידג' | הלנה שו | בתו של בזיל שו, בת הסנדקות של ג'ונס. סוחרת בעתיקות גנובות. |
| ג'ון ריס-דייוויס | סלאח | חברו המצרי הוותיק של ג'ונס שסייע במציאת ארון הברית ב-1936 והגביע הקדוש ב-1938. מאז היגר סלאח עם כל משפחתו לניו יורק, שם הוא עובד כנהג מונית. |
| מאדס מיקלסן | יורגן וולר | אסטרופיזיקאי נאצי לשעבר במלחמת העולם השנייה, אשר החליף את זהותו לפרופ' שמידט ועובד בנאס"א. |
| שונט רנה וילסון | מייסון | סוכנת ממשלתית. |
| טובי ג'ונס | בזיל שו | ארכאולוג עמיתו ובן בריתו של ג'ונס מימי מלחמת העולם השנייה ואביה של הלנה, שהיה אובססיבי לגבי חוגת הגורל. |
| בויד הולברוק | קלאבר | יד ימינו המרושע של וולר בשנת 1969. |
בנוסף לוהקו לסרט תומאס קרצ'מן, כריסטיאן פטרסון ואנטוניו בנדרס.
תקציר עלילה

לקראת סוף מלחמת העולם השנייה, אינדיאנה ג'ונס ועמיתו מאוקספורד הארכאולוג באזיל שו, נתפסים על ידי הנאצים בזמן שהם מנסים להשיג את הרומח הקדוש שבאמצעותו נדקר ישו. השניים נמלטים מרכבת מלאה עתיקות שנבזזו, לאחר שהבינו כי הרומח מזויף, אולם לוקחים בכל זאת מידיו של יורגן וולר מחצית מהחוגה של ארכימדס (אשר מוצגת בסרט כמנגנון אנטיקיתרה), שנטען כי היא מסוגלת לאתר סדקים בזמן.
שנים אחר כך, בשנת 1969, ג'ונס חי בנפרד מאשתו מריון רייבנווד לאחר שבנם נהרג במהלך מלחמת וייטנאם, ונדחק לפרוש לגמלאות מתפקידו כמרצה בקולג'. ביום עבודתו האחרון, הוא נתקל בהלנה שו, בתו של בזיל שהיא גם בת סנדקותו, המציגה את עצמה כדוקטורנטית לארכאולוגיה, המעוניינת למצוא את החוגה. הוא לוקח אותה למחסן העתיקות ומראה לה את החוגה, אך השניים מותקפים על ידי שליחיו של פרופ' שמידט (זהותו הבדויה החדשה של וולר), אסטרופיזיקאי של נאס"א, בסיוע סוכני CIA.
ג'ונס והלנה נמלטים כל אחד בנפרד, וג'ונס פונה לעזרה לסלאח, חברו הוותיק. הוא יוצא למרדף אחרי הלנה, המתגלה כסוחרת עתיקות גנובות, ומגיע אליה בטנג'יר, בעיצומה של מכירה פומבית של החוגה, אליה מגיעים גם וולר וסוכניו אשר לוקחים את החוגה.
הם רודפים אחריהם, תוך הימלטות מארוסה של הלנה, יחד עם טדי (נער אותו אימצה הלנה). הם מצליחים להימלט מהארוס, אולם וולר מחולץ על ידי הסוכנת מייסון, שקיבלה הוראה להחזיר אותו לארצות הברית. הוא מסרב, ויחד עם אנשיו הורג את סוכני ה-CIA וחוטף את המטוס על מנת להמשיך ולחפש את חלקי החוגה, אותם מחפשים גם ג'ונס והלנה. לצורך כך, הם טסים ליוון ונעזרים ברנלדו, חברו של ג'ונס, על מנת לצלול בים האגאי ולמצוא את לוח ההוראות למחצית השנייה של החוגה הנח בין שברי הספינה הטבועה בה נמצאה מחצית החוגה הראשונה. וולר מגיע לסירה, הורג את צוותה, ומאלץ את הלנה לפענח את הקוד שעל הלוח. ג'ונס, הלנה וטדי מצליחים להימלט ולגלות הוראות נוספות אודות מיקום החוגה, כשוולר דולק אחריהם.
השלישייה מגיעה לסיציליה בחיפוש אחר קברו של ארכימדס, וטדי נחטף על ידי וולר ואנשיו. ג'ונס והלנה מחליטים להמשיך ומוצאים את הקבר. ברגע זה לוכד אותם וולר, אשר מרכיב מחדש את החוגה בשלמותה וחושף את תוכניתו לחזור בזמן לשנת 1939 כדי להביא לניצחון הנאצים במלחמה. הלנה וטדי נמלטים בעוד שג'ונס נורה ונלקח על ידי הנאצים למטוסם, אליו מתגנבת גם הלנה.
המטוס מכוון לעבר נ.צ. של סדק בזמן שמראה החוגה, וטדי מטיס בעקבותיו מטוס קל. שני המטוסים עוברים דרך הסדק, אבל מגלים כי החישוב של וולר היה מוטעה עקב נדידת יבשות והם נמצאים בזמן המלחמה הפונית השנייה, במהלך המצור הרומי על סירקוסאי בשנת 212 לפני הספירה.
המטוס הנאצי מופל, ו-וולר וחבורתו נהרגים בהתרסקות המטוס, בעוד ג'ונס והלנה מצליחים לצנוח ממנו. למקום מגיע ארכימדס עצמו, שבא לחקור את המתרחש. ג'ונס פצוע ומדמם, המום מכך שהוא רואה את ההיסטוריה לנגד עיניו, ומבקש מהלנה שתניח לו להישאר שם ולהפוך לחלק מההיסטוריה העתיקה. הלנה מסרבת, ומעלפת אותו כדי להחזירו הביתה.
ג'ונס מתעורר חבוש בדירתו, ומוצא בה את הלנה, ובהמשך גם את מריון ויתר חבריו.
הפקה > קדם הפקה

ב-15 במרץ 2016 הודיעה דיסני כי הסרט החמישי עתיד לצאת לאקרנים ב-19 ביולי 2019, כשפורד יחזור לגלם את הדמות. שפילברג נועד לביים את הסרט, כשקנדי ומרשל הם המפיקים. העבודה על התסריט החלה כעבור כמה חודשים, עם דייוויד קפ כתסריטאי. את הסיפור הגו קפ וספילברג. קפ כתב בעבר כמה סרטי ספילברג אחרים, כולל הסרט "ממלכת גולגולת הבדולח". ספילברג אמר שהוא "סופר נרגש" מהסרט החמישי ולא "יהרוג את הריסון [פורד] בסיומו."
בתחילה דווח כי לוקאס כבר לא היה מעורב בפרויקט, אם כי מאוחר יותר אמר שפילברג שלוקאס ישמש כמפיק בכיר: "כמובן שלעולם לא אעשה סרט של אינדיאנה ג'ונס בלי ג'ורג' לוקאס. זה יהיה מטורף." בהמשך השנה אמר קפ כי אין לו קשר עם לוקאס, שלא היה מעורב בפרויקט ככל הידוע לו. מאוחר יותר אישר מרשל את היעדרותו של לוקאס: "אני אוהב להיות עם ג'ורג' ולקבל את התשובות שלו, אבל החיים משתנים ואנחנו ממשיכים הלאה. הוא המשיך הלאה."
קפ קיווה שההפקה תחל באוקטובר 2017. עם זאת, באפריל 2017, תאריך יציאתו של הסרט נדחה שוב לשנת 2020, מכיוון ששפילברג היה עסוק בעבודה על "שחקן מספר אחת" ו"העיתון". בספטמבר 2017 אמר קפ "יש לנו תסריט שאנחנו מרוצים ממנו". קפ אישר גם כי דמותו של לה באף, מאט ויליאמס, לא תופיע בסרט. שישה חודשים לאחר מכן הודיע שפילברג כי אינדיאנה ג'ונס 5 יהיה סרטו הבא, כאשר ההפקה תחל בבריטניה באפריל 2019. עם זאת, הצילומים נדחו מאחר שהתסריט הסופי טרם אושר. ג'ונתן קסדן נשכר להחליף את קפ באמצע 2018, ותאריך שחרור חדש נקבע לשנת 2021.
במאי 2019 דווח כי קסדן כתב את התסריט שלו מאפס, אך הוחלף על ידי דן פוגלמן. חודשיים לאחר מכן הזכיר פורד כי הסרט "אמור להתחיל להצטלם מתישהו בשנה הבאה".
ב-26 בפברואר 2020 דווח כי שפילברג בחר לפרוש מתפקידו כבמאי, מכיוון שהוא רוצה "להעביר את השוט של אינדי לדור חדש כדי להביא את נקודת המבט שלהם לסיפור". שפילברג יישאר מעורב בסרט כמפיק בפועל, כשג'יימס מנגולד ייכנס לנעלי הבמאי. מנגולד אושר כבמאי במאי 2020, כשהחל לעבוד על תסריט חדש. קפ עזב את הפרויקט לאחר ששפילברג פרש מתפקידו ואמר כי "זה נראה כמו הזמן הנכון לתת לג'ים לקבל על עצמו את הכיוון שלו ולכתוב את זה." מנגולד כתב את התסריט החדש עם ג'יז וג'ון הנרי בטרוורת', שעבדו איתו בעבר על פורד נגד פרארי. לפני עזיבתו של שפילברג, אמר פורד כי הצילומים יכולים להתחיל כבר באפריל 2020, אם כי תאריך השחרור נדחה לאחר מכן בשנה נוספת. קנדי אמרה בסוף 2020 כי אינדיאנה ג'ונס 5 יהיה הסרט האחרון של פורד בזיכיון.
הפקה > ליהוק

באפריל 2021 לוהקו פיבי וולר-ברידג', מאדס מיקלסן ותומאס קרצ'מן לתפקידים שלא פורסמו. בויד הולברוק ושונט רנה וילסון לוהקו לאחר מכן. ג'ון רייס-דייוויס הביע עניין לחזור לגלם את תפקידו כחברו של אינדיאנה, סאלח, ואמר כי הקהל יעריך מאוד אם שתי הדמויות יתאחדו שוב.
הפקה > צילומים

הצילומים החלו בבריטניה ב-4 ביוני 2021. מוקדי הצילום כוללים את אולפני פיינווד וטירת במבורגה. סצנות צולמו גם ברכבת מורס צפון יורקשייר ליד גרוסמונט, שם צולמו קטעי פעולה עם כפיל הפעלולים של פורד ונראו העתקים של כלי רכב צבאיים נאציים מתקופת מלחמת העולם השנייה. פורד עצמו נצפה במקום בגרוסמונט ב-7 ביוני 2021. פדון פפמיצ'אל משמש כצלם וזהו סרטו השישי עם מנגולד.
פסקול

ביוני 2016 אישר שפילברג כי ג'ון ויליאמס יחזור להלחין את המוזיקה לסרט.
הפצה

הסרט היה אמור לצאת לאקרנים ב-29 ביולי 2022 בהפצת סרטי אולפני וולט דיסני. תחילה נקבע תאריך היציאה ליום 19 ביולי 2019, אך נדחה ל-10 ביולי 2020 לטובת הגרסה המחודשת של מלך האריות, ולאחר מכן, ל-9 ביולי 2021. יציאת הסרט התעכבה עוד יותר ל-29 ביוני 2023 בשל השפעת מגפת הקורונה על תעשיית הקולנוע שאילצה עצירת כלל ההפקות.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס סאטורן | סרט הפנטזיה הטוב ביותר |  | זכייה |
| פרס סאטורן | בימוי הסרט הטוב ביותר | ג'יימס מנגולד | מועמדות |
| פרס סאטורן | השחקן הטוב ביותר בסרט | האריסון פורד | זכייה |
| פרס סאטורן | שחקן המשנה הטוב ביותר בסרט | מאדס מיקלסן | מועמדות |
| פרס סאטורן | שחקנית המשנה הטובה ביותר בסרט | פיבי וולר-ברידג' | מועמדות |
| פרס סאטורן | עריכת הסרט הטוב ביותר | אנדרו בקלנד, מייקל מקוסקר ודירק וסטרוולט | מועמדות |
| פרס סאטורן | המוזיקה הטובה ביותר בסרט | ג'ון ויליאמס | זכייה |
| פרס סאטורן | עיצוב תלבושות הסרט הטוב ביותר | ג'ואנה ג'ונסטון | מועמדות |
| פרס סאטורן | האפקטים המיוחדים/ויזואליים הטובים ביותר בסרט | אנדרו ווייטהרסט, קתי סיגל, רוברט וויבר ואליסטר וויליאמס | מועמדות |
| פרס גילדת שחקני המסך | הביצוע הטוב ביותר של אנסמבל פעלולים בסרט קולנוע |  | מועמדות |
| פרס פטל הזהב | הרימייק, החיקוי או סרט ההמשך הגרוע ביותר |  | מועמדות |
| פרס פטל הזהב | התסריט הגרוע ביותר |  | מועמדות |
| פרס אוסקר | המוזיקה המקורית הטובה ביותר | ג'ון ויליאמס | מועמדות |
מייקל ברנבאום

| --- | --- |
אין תמונה חופשית
 לידה:  31 ביולי 1945 (בן 79) ניוארק, ארצות הברית 
 ענף מדעי:  היסטוריה 
 מקום לימודים:  אוניברסיטת המדינה של פלורידה  האוניברסיטה העברית בירושלים  אוניברסיטת בוסטון  קווינס קולג'  בית המדרש לרבנים באמריקה 
 מוסדות:  האוניברסיטה האמריקאית ליהדות (2002)  אוניברסיטת המדינה של פלורידה  אוניברסיטת מרילנד  אמריקן יוניברסיטי  אוניברסיטת ייל  אוניברסיטת ג'ורג'טאון  אוניברסיטת וסליין 
 מספר צאצאים:  4 
 
מיכאל ברנבאום (באנגלית: Michael Berenbaum,‏ נולד ב-1945) הוא יהודי אמריקאי חוקר השואה, רב אורתודוקסי ויוצר סרטים.
קורות חיים

ברנבאום קיבל תואר ראשון ב"קווינס קולג'" באוניברסיטת העיר ניו יורק ב-1967 וקיבל תואר דוקטור באוניברסיטת המדינה של פלורידה בגיל 23 הוסמך לרבנות בזרם האורתודוקסי על ידי הרב יעקב רבין.
ברנבאום התמחה בלימוד תולדות השואה ותולדות הנצחתה. בין השנים 1979–1980 היה מנהל הוועדה בנושא השואה, שהקים הנשיא ג'ימי קרטר. בין השנים 1988–1993 היה מנהל פרויקט ההקמה של מוזיאון ארצות הברית לזכר השואה. בין השנים 1993–1997 היה מנהל המוזיאון. הוא היה ממעצבי תצוגת הקבע של המוזיאון. ברנבאום גם תכנן את מוזיאון השואה וזכויות האדם של דאלאס. בין השנים 1997–1999 היה נשיא הקרן להיסטוריה חזותית של ניצולי השואה. היום (2014) הוא מנהל מכון סיגי צירינג (Sigi Ziering) לחקר השפעותיה האתיות והדתיות של השואה, באוניברסיטה היהודית האמריקאית (אנ') בלוס אנג'לס, בה הוא פרופסור ללימודי יהדות.
ברנבאום ערך או חיבר 18 ספרים בנושא השואה, דת, תרבות, יחסים בין-דתיים ויהדות אמריקה. הוא העורך בפועל של האנציקלופדיה יודאיקה החדשה, בת 22 כרכים, שיצאה לאור ב-2006. ברנבאום היה בין מפיקי הסרט "ניצולה אחת זוכרת", סיפורה של גרדה וייסמן קליין, סרט שזכה לפרס אמי, והיה יועץ היסטורי למספר סרטים זוכי פרסים בנושא השואה.
לברנבאום ולאשתו מליסה פטק-ברנבאום ארבעה ילדים.
פרוגרס D-18T

| --- | --- |

המנוע D-18T מותקן על אב טיפוס של אנטונוב An-124 רוסלן
 מאפיינים כלליים
 סוג:  טורבופרופ
 ארץ ייצור:  בעבר: ברית המועצות ברית המועצות כיום: אוקראינה אוקראינה
 יצרן:  מוטור סיץ' מעצב: Ivchenko-Progress
 תקופת שירות:  1980–הווה (כ־45 שנים)
 יחידות שיוצרו:  188
 משתמש ראשי:  אנטונוב An-124 רוסלן אנטונוב An-225 מרייה
פרוגרס D-18T (או לוטרב D-18T) הוא מנוע טורבו פאן 229 קילו-ניוטון ששומש להנעת מטוסי התובלה הצבאיים הגדולים בהיסטוריה אנטונוב An-124 רוסלן ואנטונוב An-225 מרייה.
עיצוב ופיתוח

המנוע פותח במחצית השנייה של שנות ה-70 על ידי משרד העיצוב הסובייטי איבצ'נקו-פרוגרס. הוא מיוצר במפעל מוטור סיץ' בזפוריז'יה, אוקראינה. היה זה המנוע הראשון בברית המועצות שיכול היה להפיק יותר מ-20,000 קג"מ (196 קילו-ניוטון או 44,000 ליברות כוח) של דחף. ההפעלה הראשונה של מנוע בקנה מידה מלא התרחשה ב-19 בספטמבר 1980, טיסת הבכורה של האנטונוב An-124 הייתה ב-24 בדצמבר 1982, והמנוע עבר את מבחני המאמץ הרשמיים ב-19 בדצמבר 1985.
גרסה משודרגת 3M פותחה כדי להפחית פליטות ולשפר את חיי החלקים החמים ל-14,000 שעות טיסה, והוצגה במטוסי אנטונוב An-124 של אנטונוב איירליינס. נכון לעכשיו, 188 מנועי D-18T נמצאים בשימוש עם סך של למעלה מ-1 מיליון שעות טיסה.
תאונות

במרץ 2020, רשויות אוקראינה הורו על בדיקה חד-פעמית של כל הדיסקים של מדחס הלחץ הבינוני במנועי D-18T בעקבות כשל מנוע. הבדיקות נדרשו להתבצע בתוך שישה חודשים. ב-13 בנובמבר 2020, מטוס של וולגה-דנייפר איירליינס מדגם אנטונוב An-124 חווה כשל מנוע במנוע ה-D-18T השמאלי הפנימי (מנוע מספר 2).
שימושו בכלי טיס

אנטונוב An-124
אנטונוב An-225
מפרט (D-18T)

המידע לגבי המנוע מהאתר forecastinternational.com:
מאפיינים כלליים:
סוג: מנוע טורבו-פאן בעל שלושה שלבים עם מאוורר חד-שלבי
אורך: 5.4 מטרים
רוחב: 2.93 מטרים
גובה: 2.79 מטרים
קוטר מאוורר: 2.33 מטרים
משקל יבש: 4,100 קילוגרם
רכיבים:
קומפרסור: קומפרסור IP עם שבעה שלבים, קומפרסור HP צירי עם שבעה שלבים
מערכת בעירה: מערכת בעירה טבעתית
טורבינה: טורבינה HP חד-שלבית, טורבינה IP חד-שלבית, טורבינה LP עם ארבעה שלבים
ביצועים:
דחף מקסימלי :
המראה: 229.8 קילו-ניוטון
שיוט: 47.7 קילו-ניוטון
יחס דחיסה כולל: 27.5
יחס היפוך (Bypass ratio): 5.7
טמפרטורת כניסת טורבינה: 1,600K (1,327 °C)
צריכת דלק ספציפית :
המראה: 9.8 גרם/(קילו-ניוטון לשנייה)
שיוט: 15.5 גרם/(קילו-ניוטון לשנייה)
שיעור דחף/משקל: 5.72
הערות שוליים

↑  D18T at deagel.com
1 2  Guy Norris (10 אוק' 2018). "Freighter Growth And Possible An-124 Reengining Boost CF6 Prospects". Aviation Week & Space Technology. {{cite news}}:  (עזרה)
↑  Progress, Ivchenko (2020). "Engines of the third millennium" (PDF). Ukraine Defence industry leaflet. נבדק ב-19 בדצמבר 2020. {{cite web}}:  (עזרה)
↑  Kaminski-Morrow, David (23 במרץ 2020). "An-124 disk inspection ordered after uncontained failure". Aircargo News. נבדק ב-13 בנובמבר 2020. {{cite web}}:  (עזרה)
↑  "An124 runway excursion". Aviation Safety Network. 13 בנובמבר 2020. נבדק ב-13 בנובמבר 2020. {{cite web}}:  (עזרה)
↑  D-18 by Lotarev, web.archive.org, ‏2016-12-27
שלושה מתוך ששת מנועי D-18T באנטונוב An-225 מרייה
אחד מארבעת מנועי D-18T של אנטונוב An-124
קארה (תספורת)

תספורת קארה, המכונה גם בוב או גרסון, היא תספורת שבה גוזרים את השיער בקו ישר בדרך כלל סביב הראש, בגובה הלסת בערך, אך לא מתחת לכתפיים, לעיתים עם פוני בחזית. גזרת הקארה הסטנדרטית חושפת את החלק האחורי של הצוואר ושומרת על כל השיער שמעל הכתפיים.